Številka: U3430-27/2021- 4

Datum: 24. 8. 2021

Generalni direktor Uprave Republike Slovenije za varno hrano, veterinarstvo in varstvo rastlin, Dunajska 22, 1000 Ljubljana, izdaja na podlagi drugega odstavka 10. in 12. člena Uredbe o izvajanju uredb (EU) o ukrepih varstva pred škodljivimi organizmi rastlin (Uradni list RS, št. 78/19; v nadaljnjem besedilu: Uredba), v zadevi določitve razmejenega območja in ukrepov v razmejenih območjih pridelave plodov paradižnika, paprike in feferonov, za izkoreninjenje virusa rjave grbančavosti plodov paradižnika (tomato brown rugose fruit virus; v nadaljnjem besedilu ToBRFV) v Republiki Sloveniji naslednjo

**O D L O Č B O**

**o spremembi odločbe o določitvi razmejenih območij in ukrepov v razmejenem območju pri pridelavi plodov paradižnika, paprike in feferonov za izkoreninjenje virusa rjave grbančavosti plodov paradižnika (ToBRFV) v Republiki Sloveniji**

1. V 2. točki izreka odločbe številka U3430-27/2021-2 z dne 17.8.2021 se besedilo »Razmejeno območje obsega napadeno območje, to je enota pridelave (GERK), kjer je bila potrjena okužba s ToBRFV in varovalni pas, ki obsega vse enote pridelave v 30 metrskem pasu okrog napadenega območja.« zamenja z besedilom »Razmejeno območje obsega napadeno območje, to je enota pridelave (GERK), kjer je bila potrjena okužba s ToBRFV in varovalni pas, ki obsega vse enote pridelave **z gostiteljskimi rastlinami** v 30 metrskem pasu okrog napadenega območja.«
2. V Prilogi 1 odločbe številka U3430-27/2021- 2 z dne 17.8.2021 se črtata točki 1c in 1d.
3. Priloga 2, ki je sestavni del odločbe številka U3430-27/2021- 2 z dne 17.8.2021 se zamenja s Prilogo 2, ki je sestavni te odločbe.
4. Ta odločba se začne uporabljati z dnem objave na spletni strani Uprave na enotnem državnem portalu e-uprava.

**O b r a z l o ž i t e v**

V 2. točki izreka odločbe številka U3430-27/2021-2 z dne 17.8.2021, v zadevi določitve razmejenega območja in ukrepov v razmejenih območjih pridelave plodov paradižnika, paprike in feferonov, za izkoreninjenje ToBRFV, se drugače določi, da 30-metrski varovalni pas okrog napadenega območja obsega le enote pridelave, kjer so gostiteljske rastline, to so paradižnik, paprika in feferoni. Predpisane ukrepe se izvaja le na enotah, kjer se pridelujejo gostiteljske rastline, kjer je večje tveganje prenosa ToBRFV iz napadenega območja z mehanizacijo, orodjem in opremo. Posledično se v Prilogi 1 odločbe številka U3430-27/2021- 2 z dne 17.8.2021 črtata točki 1c in 1d, to sta GERK-a, kjer ni gostiteljskih rastlin.

Po seznanitvi izvajalca dejavnosti, ki ima GERK-e v napadenem območju po odločbi številka U3430-27/2021- 2 z dne 17.8.2021, z ukrepi iz navedene odločbe, je Uprava za varno hrano, veterinarstvo in varstvo rastlin (v nadaljnjem besedilu: Uprava) prejela predlog izvajalca dejavnosti, da se med načine uničenja gostiteljskih rastlin, ki so navedeni v Prilogi 2 odločbe številka U3430-27/2021- 2 z dne 17.8.2021, navede tudi krmljenje živali. Mnenje k razširitvi seznama načinov uničenja s krmljenjem živali je podal tudi Nacionalni inštitut za biologijo, kot strokovna inštitucija s področja virologije. Krmljenje živali kot način uničenja se lahko izvede na istem mestu pridelave (kmetijskem gospodarstvu) kot so GERK-i, ki ležijo v napadenem območju. Fekalije živali, ki so bile krmljene z okuženimi rastlinami se ne sme uporabljati za gnojenje gostiteljskih rastlin ToBRFV, to so paradižnik (*Solanum lycopersicum* L.), paprika in feferoni (*Capsicum* spp.).

Glede na navedeno je bilo odločeno, kot je razvidno iz izreka te odločbe.

Ta odločba se začne uporabljati z dnem objave na spletni strani Uprave na enotnem državnem portalu e-uprava.

Matjaž Guček

Generalni direktor

**Priloga 2: Način izvajanja ukrepov iz odločbe številka: U3430-27/2021-2**

Načini uničenja in razkuževanja ter drugi higienski ukrepi rastlin in nadzorovanih predmetov iz 3., 4., 5. in 6. točke odločbe številka: U3430-27/2021-2 so sledeči:

1. Uničenje gostiteljskih rastlin in plevelov *Chenopodium murale* (pozidna metlika) in *Solanum nigrum*  (pasje zelišče) iz razmejenega območja se izvede s sežigom ali globokim zakopom na območjih, kjer ni podtalnice ali s krmljenjem živali na istem mestu pridelave (kmetijskem gospodarstvu) kot so GERK-i, ki ležijo v napadenem območju. Fekalije živali, ki so bile krmljene z gostiteljskimi rastlinami iz napadenega območja se ne sme uporabljati za gnojenje gostiteljskih rastlin ToBRFV, to so paradižnik (*Solanum lycopersicum* L.), paprika in feferoni (*Capsicum* spp.).
2. Razkuževanje embalaže se izvede s:

* 5 minutnim namakanjem v vroči vodi na 90oC ali
* 5 minutnim namakanjem v vodi pri 70oC in nato pobrisati ali poškropiti z razkužilom Virkon S v 1% koncentraciji ali
* 1 urnim namakanjem v razkužilu Virkon S v 1% koncentraciji ali
* 1 urnim namakanjem v natrijevem hipokloritu (varikina) v koncentraciji 400 ppm oziroma po navodilih proizvajalca ali
* 1 urnim namakanjem v razkužilu HuwaSan v 12,5% koncentraciji,
* 1 urnim namakanjem v Virocidu v koncentraciji od 0,5 do 2%.

1. Razkuževanje delovnih površin se izvede v odvisnosti od podlage:

* Beton z natrijevim hipokloritom v koncentraciji 400 ppm oziroma po navodilih proizvajalca ali
* Polietilen: MennoFlorades v koncentraciji 0,36% ali Virkon S v 1% koncentraciji ali Huwa San 12,5% ali Virocid v koncentraciji od 0,5 do 2%.

Razkužilo moramo po nanosu na površino/podlago pustiti učinkovati 1 uro predenj pride v stik z vodo.

1. Razkuževanje mehanizacije, koles prevoznih sredstev, orodja, obuvala, obleke, rok in druge opreme se izvede z ustreznimi razkužili ali zaščito:

* Orodje, mehanizacija: aluminij (Menno Florades 0,36%, natrijev hipoklorit 400 ppm oziroma v skladu z navodili proizvajalca, Virkon S 1%, Huwa San 12,5%, Virocid 0,5 do 2%), nerjaveče jeklo (Menno Florades 0,36%, Virkon S 1%, Huwa San 12,5%, 0,5 do 2%); razkužila moramo na orodju oziroma mehanizaciji pustiti, da delujejo 1 uro, preden pridejo v stik z vodo.
* Obuvala, kolesa prevoznih sredstev (Virkon S 1%, Huwa San 12,5%, Virocid 0,5 do 2%; razkužila moramo pustiti, da delujejo 1 uro, preden pridejo v stik z vodo) ali uporaba prekrival za obuvala za enkratno uporabo.
* Obleke se opere na 90oC ali se uporablja obleke za enkratno uporabo.
* Druga oprema (na primer: delovne površine – pulti, cevi in posode za zalivanje, ki lahko pridejo v stik z rastlinami): Virkon S 1% ali HuwaSan 12,5% ali Virocid 0,5 do 2%;; razkužila morajo na opremi delovati 1 uro, preden pridejo v stik z vodo.

Opozorilo:

Pri pripravi in uporabi razkužil se upošteva navodila proizvajalca za varnost. Razkuževanje se mora izvajati v skladu z navodili proizvajalca materiala in razkužil.